Hvis drømmen om catwalks, modeshows og et liv i spotlyset trækker, så kunne børn i alle aldre torsdag tage det første skridt i den retning. Modelbureauet LittlePeople afholdt åben casting i Friis Shoppingcenter. Her kunne drenge og piger op til 18 år komme og få taget deres billede og være model for en dag. Når man har fået taget sit billede, tager LittlePeople det med hjem og kigger på det, og så får man snart et svar på, om man har det som modelbureauet kan bruge. - Hun er en lille skuespiller, hun synger meget, og hun er god til forskellige stemmer. Hun kan godt lide at optræde, så jeg tænker det ville være meget naturligt for hende, fortæller Karina Møller fra Aalborg, der havde taget sin 3-årige datter Nanna med til casting. LittlePeople afholdt også åben casting i efterårsferien 2017.

Opsummering:
Børn og unge  fik onsdag muligheden for at få taget deres første modelbilleder, da modelbureauet LittlePeople holdt åben casting.